turjo4nis/wikipedia-bn-dump-20250701 huggingface dataset:
হোয়েল ওরদোনিয়েস

হোয়েল লেয়ান্দ্রো ওরদোনিয়েস গেরেরো (; জন্ম: ২১ এপ্রিল ২০০৪; হোয়েল ওরদোনিয়েস নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ক্লাব ব্রুজ এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৯ সালে, ওরদোনিয়েস ইকুয়েডর অনূর্ধ্ব-১৫ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২৪ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
হোয়েল লেয়ান্দ্রো ওরদোনিয়েস গেরেরো ২০০৪ সালের ২১শে এপ্রিল তারিখে ইকুয়েডরের গুয়াইয়াকিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওরদোনিয়েস ইকুয়েডর অনূর্ধ্ব-১৫ এবং ইকুয়েডর অনূর্ধ্ব-২০ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০১৯ সালে তিনি ইকুয়েডর অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।

২০২৪ সালের ২২শে মার্চ তারিখে, ১৯ বছর, ১১ মাস ও ১ দিন বয়সে, ডান পায়ে ফুটবল খেলায় পারদর্শী ওরদোনিয়েস গুয়াতেমালার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইকুয়েডর ২–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে ওরদোনিয়েস সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 

২০০৪-এ জন্ম
জীবিত ব্যক্তি
ইকুয়েডরীয় ফুটবলার
ফুটবল রক্ষণভাগের খেলোয়াড়
ক্লাব ব্রুজের খেলোয়াড়
ইকুয়েডরের আন্তর্জাতিক যুব ফুটবলার
ইকুয়েডরের অনূর্ধ্ব-২০ আন্তর্জাতিক ফুটবলার
ইকুয়েডরের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
২০২৪ কোপা আমেরিকার খেলোয়াড়
ইন্দিপেন্দিয়েন্তে দেল ভায়ের খেলোয়াড়
এন৭০২ (বাংলাদেশ)

এন৭০২ (বাংলাদেশ) বা যশোর–মাগুরা মহাসড়ক বাংলাদেশের একটিজাতীয় মহাসড়ক। এই মহাসড়কটি খুলনা বিভাগের যশোর ও মাগুরা শহরকে সরাসরি সংযুক্ত করেছে। এই মহাসড়কের মোট দৈর্ঘ্য ।

তথ্যসূত্র 

যশোর জেলার সড়ক পরিবহন
মাগুরা জেলার সড়ক পরিবহন
বাংলাদেশের জাতীয় মহাসড়ক
যশোরের পরিবহন
এন৭০৬ (বাংলাদেশ)

এন৭০৬ বা যশোর–বেনাপোল মহাসড়ক যা ঐতিহাসিকভাবে যশোর রোড নামে পরিচিত বাংলাদেশের একটি জাতীয় মহাসড়ক। এই মহাসড়কটি ভারতের সাথে আন্তর্জাতিক সীমান্তে বেনাপোল সীমান্ত পারাপার-এর সাথে সংযুক্ত করেছে। সড়কটির দৈর্ঘ্য ৩৮.২০ কিমি বা ২৩.৭৪ মাইল।

ইতিহাস 
যশোরের সঙ্গে কলকাতার যোগাযোগ বাড়াতে ব্রিটিশ সরকার এই সড়কটি নির্মাণ করে। ১৯৭১ সালে বাংলাদেশের স্বাধীনতা যুদ্ধে এই সড়কটি প্রধান ভূমিকা পালন করেছিল।

তথ্যসূত্র 

বাংলাদেশের জাতীয় মহাসড়ক
যশোর জেলার সড়ক পরিবহন
যশোরের পরিবহন
বেনাপোল
লেথে নাইসিটাস

ইয়ালো উডব্রাঊন(বৈজ্ঞানিক নাম: Lethe nicetas (Hewitson, 1863)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

আকার 
প্রসারিত অবস্থায় ইয়ালো উডব্রাঊন এর ডানার আকার ৪৮-৫৫ মিলিমিটার দৈর্ঘ্যের হয়।

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 
ডানার উপরিতল উজ্জ্বল সোনালী এবং বাদামীর মিশ্রিত বর্নের। সিলিয়া অথবা ডানার প্বার্শ রোয়া (celia) পর্যায় ক্রমে বাদামি এবং সাদা। সামনের ডানা একইরকমের দাগ এবং ছোপহীন। পিছনের ডানায় ৫টি পোস্ট-ডিসকাল চক্ষুবিন্দুর একটি ধনুকের ন্যায় বাঁকানো (arched) সারি বর্তমান। উক্ত চক্ষুবিন্দুগুলি কালো এবং চক্ষুতারা বিহীন (blind black ocelli)।

ডানার নিম্নতল সামনের ডানা গোড়া (basal portion) থেকে  এর প্রান্তভাগ পর্যন্ত ধনুকের ন্যায় বক্রভাবে বাদামী এবং এই বাদামী অংশটি একটি ফ্যাকাসে হলুদ বিচ্ছিন্ন ডিসকাল বন্ধনী দ্বারা পরিবেষ্ঠিত এবং সীমায়ীত (margined)। উক্ত ডিসকাল বন্ধনীটি টর্নাস অবধি বিস্তৃত নয়। ডানার শীর্ষভাগ (apical portion) ফ্যাকাশে বাদামী অথবা হলদেটে বাদামী। কোস্টাল শিরার নিচ থেকে একটি ছোট, সাদা, তীর্যক পোস্ট ডিসকাল বন্ধনী দৃশ্যমান যার সংলগ্ন ৩টি সাদা কেন্দ্রযুক্ত বাদামী ছোট চক্ষুবিন্দু অস্পস্টভাবে বিদ্যমান। সাবটার্মিনাল ইষদ চওড়া রেখাটি ফ্যাকাসে সাদা অথবা হলদেটে এবং প্রায়শই অস্পষ্ট।

পিছনের ডানার গোড়ার দুই-তৃতীয়াংশ (basal two-third) কালচে বাদামী এবং একটি অসমভাবে বিস্তৃত সীমারেখা (margin) দ্বারা বেষ্টিত। বেসাল এবং ডিসকোসেলুলার অংশজুড়ে কিছু রূপালী, সীসারঙ্গা (plum beous)তীর্যক এবং আঁকাবাঁকা সরু রেখা দ্বারা অসংলগ্ন ভাবে চিত্রিত। এপিকাল অংশ হালকা বাদামী এবং ডানার বাকী অংশ মূলত খয়েরী। পোস্ট ডিসকাল অংশে সাদা কেন্দ্র বিশিষ্ট ৬টি কালো চক্ষুবিন্দু বক্রাকারে সজ্জিত। উক্ত চক্ষুবিন্দুগুলি পর্যায়ক্রমে অন্তস্থ (কমলা-হলুদ), মধ্যবর্তী (বাদামী) এবং বহিস্থ (সোনালী) ৩টি বলয় দ্বারা আবৃত। সাবটার্মিনাল সাদা দাগের (কোন কোন ক্ষেত্রে অস্পষ্ট) সারী এবং টার্মিনাল কমলা হলুদ এবং বাদামীতে মেশানো রেখাটি লক্ষনীয়।

স্ত্রী 

স্ত্রী প্রকার পুরুষ প্রকারেরই ভীষন অনুরূপ, তবে সামনের ডানার উপরিপৃষ্ঠে পোস্ট ডিসকাল একসারি হলদেটে সাদা ছোপ নজরে আসে। সেল এর বহিঃপ্রান্তের সামান্য বাইরে কোস্টা থেকে কয়েকটি হলদেটে সাদা ডিসকাল ছোপ সংলগ্ন ভাবে একটি ছোট বন্ধনীর সৃষ্টি করেছে। পিছনের ডানার উপরিতলে একটি চওড়া কমলাহলুদ সাব টার্মিনাল লম্বা দাগ চোখে পড়ে। ডানার নিম্নতল পুরুষের ন্যায় তবে দাগ ছোপ সব অধিকতর চওড়া।

অ্যান্টেনা বাদামী, শীর্ষে সাদা, মাথা, বুক এবং উদর বাদামী বর্নের।

আচরণ 

এই প্রজাতি পাহাড়ী জঙ্গলের ভিতর দিয়ে বয়ে চলা নদী অথবা ঝর্না বরাবর উড়ে বেড়ায় এবং নদীখাতে এবং প্বার্শবর্তী জমিতে অথবা পাথরে প্রায়শই মাড-পাডল করে। এছাড়া গাছের পাতায় অথবা জলে অবস্থান করে এদের রোদ পোহাতে দেখা যায়। মাঝেমধ্যে পাহাড়ের চূড়াতেও (hill top) এদের উড়ান এবং অবস্থান চোখে পোড়ে। প্রধানত মে এবং জুন মাসে ১৭০০ থেকে ২৬২০ মিটার উচ্চতা পর্যন্ত অনুকূল পরিবেশে এদের বিচরন লক্ষ্য করা যায়।

তথ্যসূত্র

বহিঃসংযোগ 

ভারতের প্রজাপতি
এশিয়ার প্রজাপতি
১৮৬৩-এ বর্ণিত প্রজাপতি
এ জেড এম জাহিদ হোসেন

এ জেড এম জাহিদ হোসেন হলেন একজন বাংলাদেশী রাজনীতিবিদ এবং চিকিৎসক। তিনি বাংলাদেশ জাতীয়তাবাদী দলের সর্বোচ্চ নীতি নির্ধারণী জাতীয় স্থায়ী কমিটির সদস্য। ইতিপূর্বে তিনি দলটির ভাইস চেয়ারম্যান ছিলেন। তিনি খালেদা জিয়ার ব্যক্তিগত চিকিৎসকও। এর আগে তিনি বাংলাদেশ মেডিকেল অ্যাসোসিয়েশন ও ডক্টরস অ্যাসোসিয়েশন অব বাংলাদেশের সাধারণ সম্পাদক হিসেবে দায়িত্ব পালন করেছেন।

ব্যক্তিগত জীবন  
অধ্যাপক ডাঃ এ.জেড.এম জহিদ হোসেন ( আবু জাফর মোহাম্মাদ জাহিদ হোসেন) ১৯৬০ সালের ২৫ ডিসেম্বর ময়মনসিংহের গফরগাঁও এ জন্ম গ্রহণ করেন। তার পৈত্রিক নিবাস দিনাজপুর জেলার নবাবগঞ্জ উপজেলার পুটিমারা ইউনিয়নের মতিহারা গ্রামে। পিতা মরহুম মোঃ জাফর আলী সরকার ছিলেন বিশিষ্ট শিক্ষানুরাগী। তিনি বিভিন্ন স্কুল এবং কলেজ প্রতিষ্ঠা করেন এবং উক্ত প্রতিষ্ঠানগুলোর প্রতিষ্ঠাকালীন প্রদান শিক্ষক ও অধ্যক্ষ হিসেবে দায়িত্ব পালন করেন এবং তার মাতা বেগম জেবুন নেসাও একজন শিক্ষিকা ছিলেন।

শিক্ষাজীবন 
তিনি গফরগাঁও এবং ময়মনসিংহ থেকে প্রাথমিক, মাধ্যমিক ও উচ্চ মাধ্যমিক শিক্ষা সম্পূর্ণ করেন। এরপর তিনি ১৯৮৩ সালে ঢাকা বিশ্ববিদ্যালয়ের অধীন ময়মনসিংহ মেডিকেল কলেজ থেকে এমবিবিএস ডিগ্রী অর্জন করেন। ১৯৯৭ সালে বাংলাদেশ কলেজ অফ পিজিশিয়ানস্ এন্ড সার্জনস্ হতে এফসিপিএস ডিগ্রি, ২০০১ সালে ঢাকা বিশ্ববিদ্যালয় হতে ইউরোলজিতে এমএস ডিগ্রী, ২০০৪ সালে কলেজ অফ ফিজিমিয়ানস্ এন্ড সার্জনস্, পাকিস্থান হতে এফসিপিএস এবং ২০০৬ সালে রয়্যাল কলেজ অফ ফিজিশিয়ানস্, এডিনবার্গ, যুক্তরাজ্য হতে এফআরসিপি ফেলোশিপ অর্জন করেন।

রাজনৈতিক জীবন 
তিনি ১৯৭৯ সালে ছাত্র রাজনীতিতে আত্মপ্রকাশ করেন এবং ময়ূখ সাংস্কৃতিক গোষ্ঠীর সদস্য হিসাবে তার জাতীয়তাবাদী রাজনীতিতে অংশগ্রহণের পর সরকারি চাকুরিতে যোগদানের কারণে সরাসরি রাজনীতিতে জড়িত না থেকে তিনি পেশাগত রাজনীতিতে আত্মনিয়োগ করেন। 

তিনি ১৯৮৯ সাল হতে ডক্টর এসোসিয়েশন অফ বাংলাদেশ (ড্যাব) এর সাথে জড়িত এবং ১৯৯৮ সাল হতে ২০১৯ সাল পর্যন্ত বিভিন্ন মেয়াদে ৪ বার মহাসচিব ছিলেন।  এছাড়াও তিনি ২০০৫ সাল হতে বাংলাদেশ সম্মিলিত পেশাজীবী পরিষদ-বিএসপিপি’র সদস্য সচিব হিসাবে দায়িত্ব পালন করেন এবং ২০২২ সাল হতে উক্ত পরিষদের আহ্বায়ক -এর দায়িত্ব পালন করেন। 
তিনি ২০১০ সালে বাংলাদেশ জাতীয়তাবাদী দল- বিএনপি’র মাননীয় চেয়ারপার্সন এর উপদেষ্টা পরিষদ সদস্য নির্বাচিত হন। এরপর ২০১৬ সালে বাংলাদেশ জাতীয়তাবাদী দলের কাউন্সিলের মাধ্যমে কেন্দ্রীয় ভাইস চেয়ারম্যান নির্বাচিত হন। ২০২৪ সালের ১৬ আগস্ট তাকে বাংলাদেশ জাতীয়তাবাদী দল (বিএনপি) এর জাতীয় স্থায়ী কমিটির সদস্য করা হয়। রাজনৈতিক কারণে বিগত ১৮ বছরে অর্ধশত মামলা দায়ের করা হয় তার নামে এবং তিনি ৩ বার রাজনৈতিক কারণে কারাবরণ করেন । ১ম বার ০৯ মে ২০০৯ হতে ০৯ ডিসেম্বর ২০০৯ পর্যন্ত, ২য় বার ২০১১ সালে এবং ৩য়বার ১১মার্চ ২০১৩ হতে ০৭ জুন ২০১৩ পর্যন্ত কারাবরণ করেন

তথ্যসূত্র

বহিঃসংযোগ 
 

বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
২০শ শতাব্দীর বাংলাদেশী চিকিৎসক
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
ময়মনসিংহ মেডিকেল কলেজের প্রাক্তন শিক্ষার্থী
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী চিকিৎসক
আইরিশ কমন্সসভা

আইরিশ কমন্সসভা ছিল আয়ারল্যান্ডের সংসদের নিম্নকক্ষ যা ১২৯৭ থেকে ১৮০০ সালের শেষ পর্যন্ত বিদ্যমান ছিল। উপরের কক্ষটি ছিল আইরিশ লর্ডসভা। কমন্সসভার সদস্যপদ সরাসরি নির্বাচিত হয়েছিল, কিন্তু সমসাময়িক গ্রেট ব্রিটেনের অসংস্কারহীন হাউস অফ কমন্সের মতো একটি অত্যন্ত সীমাবদ্ধ ভোটাধিকারের ভিত্তিতে। ১৬৯১ সাল থেকে ক্যাথলিকদের আইরিশ পার্লামেন্টে বসার অযোগ্য ঘোষণা করা হয়েছিল, যদিও তারা আইরিশ জনসংখ্যার বিশাল সংখ্যাগরিষ্ঠ অংশ নিয়ে গঠিত।

আয়ারল্যান্ডের লর্ড লেফটেন্যান্টের অধীনে ডাবলিন ক্যাসেল প্রশাসন নামে পরিচিত আইরিশ নির্বাহী কমন্সসভার কাছে নয় বরং ব্রিটিশ সরকারের কাছে জবাবদিহি করতেন। যাইহোক আয়ারল্যান্ডের মুখ্য সচিব সাধারণত আইরিশ সংসদের সদস্য ছিলেন। কমন্সে কার্যবিধির সভাপতিত্ব করেন স্পিকার।

১ জানুয়ারি ১৮০১ থেকে এটির অস্তিত্ব বন্ধ হয়ে যায় এবং যুক্তরাজ্যের কমন্সসভা দ্বারা এটির স্থলাভিষিক্ত হয়।

বিলুপ্তি 
ইউনিয়ন আইন ১৮০০ এর অধীনে কমন্সসভা বিলুপ্ত করা হয়েছিল, যা ১ জানুয়ারি ১৮০১ থেকে কার্যকরভাবে গ্রেট ব্রিটেন এবং আয়ারল্যান্ডের যুক্তরাজ্য গঠনের জন্য আয়ারল্যান্ড রাজ্যকে গ্রেট গ্রেট ব্রিটেন রাজ্যে একীভূত করে। ১৮০০ সালের ২ আগস্ট ডাবলিনের সংসদ ভবনে আইরিশ কমন্সসভা শেষবারের মতো বসেছিল। যুক্তরাজ্যের কমন্সসভা গঠন করতে গ্রেট ব্রিটেনের কমন্সসভার সাথে বসার জন্য এর একশো সদস্য মনোনীত বা সহ-অপ্ট করা হয়েছিল। পকেট বরোগুলির পৃষ্ঠপোষক যারা অ্যাক্ট অফ ইউনিয়নের অধীনে ভোটাধিকার থেকে বঞ্চিত হয়েছিল তাদের প্রত্যেকের জন্য £১৫,০০০ ক্ষতিপূরণ দেওয়া হয়েছিল।

তথ্যসূত্র 

 
১২৯৭-এ ইউরোপে প্রতিষ্ঠিত
আয়ারল্যান্ডের সংসদ
বিলুপ্ত নিম্নকক্ষ
যুক্তরাজ্যের কমন্সসভা

কমন্সসভা হল যুক্তরাজ্যের সংসদের নিম্নকক্ষ। উচ্চকক্ষ লর্ডসভার মতো এটি ইংল্যান্ডের লন্ডনের ওয়েস্টমিনস্টার প্রাসাদে মিলিত হয়। কমন্সসভা হল একটি নির্বাচিত সংস্থা যা ৬৫০ জন সদস্যের সমন্বয়ে গঠিত যারা সংসদ সদস্য (এমপি) নামে পরিচিত, যারা ফার্স্ট-পাস্ট-দ্য-পোস্ট ভোটদান পদ্ধতিতে নির্বাচনী এলাকার প্রতিনিধিত্ব করার জন্য নির্বাচিত হয় এবং সংসদ ভেঙে না যাওয়া পর্যন্ত তাদের আসন ধরে রাখেন।

ইংল্যান্ডের কমন্সসভা ১৩শ এবং ১৪শ শতাব্দীতে বিকশিত হতে শুরু করে। ১৭০৭ সালে এটি স্কটল্যান্ডের সাথে রাজনৈতিক ইউনিয়নের পরে গ্রেট ব্রিটেনের কমন্সসভায় পরিণত হয় এবং ১৮০১ থেকে এটি গ্রেট ব্রিটেন এবং আয়ারল্যান্ডের রাজনৈতিক ইউনিয়নের পরে আয়ারল্যান্ডের জন্য কমন্সসভায় পরিণত হয়। ১৯২২ সালে আইরিশ ফ্রি স্টেটের স্বাধীনতার পরে সংস্থাটি যুক্তরাজ্যের গ্রেট ব্রিটেন এবং উত্তর আয়ারল্যান্ডের কমন্সসভায় পরিণত হয়। পার্লামেন্ট অ্যাক্ট ১৯১১ এবং ১৯৪৯ এর অধীনে আইন প্রত্যাখ্যান করার লর্ডসের ক্ষমতা বিলম্বের ক্ষমতাতে হ্রাস করা হয়েছিল। সরকার শুধুমাত্র কমন্সসভার কাছে দায়বদ্ধ এবং প্রধানমন্ত্রী ততক্ষণ পর্যন্ত পদে থাকেন যতক্ষণ না তারা কমন্সের সংখ্যাগরিষ্ঠের আস্থা বজায় রাখেন।

পাদটীকা

তথ্যসূত্র

গ্রন্থপঞ্জি 

 May, Erskine. (1896). Constitutional History of England since the Accession of George the Third, 11th ed. London: Longmans, Green and Co.
 Mackenzie, K. R., "The English Parliament", (1950) Pelican Books.
 "Parliament" (1911). Encyclopædia Britannica, 11th ed. London: Cambridge University Press.
 Pollard, Albert F. (1926). The Evolution of Parliament, 2nd ed. London: Longmans, Green and Co.
 Porritt, Edward, and Annie G. Porritt. (1903). The Unreformed House of Commons: Parliamentary Representation before 1832. Cambridge: Cambridge University Press.
 Raphael, D. D., Donald Limon, and W. R. McKay. (2004). Erskine May: Parliamentary Practice, 23rd ed. London: Butterworths Tolley.

বহিঃসংযোগ 

 
 The Parliamentary Archives
 Find Your MP 
 Parliament Live TV (Silverlight is required to watch)
 Podcast tour of the Commons chamber with photos
 Guide to the Commons
 
 British House of Commons coverage on C-SPAN
 British House of Commons people on C-SPAN

 
যুক্তরাজ্য
যুক্তরাজ্য সরকার
কর্জে হাসানা

ক্বর্দহ্ আল-হাসানাহ্‌ বা কর্জে হাসানা (, অর্থাৎ উত্তম ঋণ বা কল্যাণমূলক ঋণ) হলো এক ধরনের ঋণ ব্যবস্থা, যেটি কোনো জামানত ছাড়াই প্রদান করা হয়। তবে কিছু ওলামা এটিকে সুদমুক্ত ঋণের একটি ধরন বলে মনে করেন (যা হস্তান্তরযোগ্য ও বাজারে বিনিময়যোগ্য সম্পত্তি হিসেবে বিবেচিত হয়) যা উদারতা (ইহসান) এর ভিত্তিতে ঋণদাতার দ্বারা ঋণগ্রহীতাকে প্রদান করা হয়। শরিয়তের দৃষ্টিকোণ থেকে, কর্জে হাসানা হলো একটি অ-বিনিময়মূলক চুক্তি, কারণ এটি শুধুমাত্র দান (তাবাররু’) এর উদ্দেশ্যে প্রদান করা হয়। সুতরাং, কর্জে হাসানা হলো একটি বিনামূল্যে ঋণ যা নির্দিষ্ট সময়ের জন্য প্রয়োজনীয় ব্যক্তিদের প্রদান করা হয়। সেই সময় শেষে, ঋণের মুখ্য মূল্য (আসল আল-ক্বর্দহ্) পরিশোধ করতে হবে। অন্য কথায়, শরিয়তে ঋণদাতার জন্য অতিরিক্ত কোনো শর্তারোপ নিষিদ্ধ করা হয়েছে, কারণ এটি রিবা (সুদ) হিসেবে গণ্য হয়, তা অতিরিক্তটি গুণগত বা পরিমাণগতভাবে হোক বা এটি একটি দৃশ্যমান বস্তু বা সুবিধা হোক। তবে, ঋণ পরিশোধের ক্ষেত্রে অতিরিক্ত কিছু প্রদান করা বৈধ, যদি সে অতিরিক্ত বিষয়টি স্পষ্টভাবে শর্তযুক্ত না হয় বা ঋণ চুক্তির মধ্যে পরোক্ষভাবে পূর্বনির্ধারিত না হয় (চুক্তি বা তাওয়াতু’ এর মাধ্যমে)।

ব্যুৎপত্তি 
ক্বর্দহ্‌ () শব্দের অর্থ ঋণ আর হাসানাহ্‌ () শব্দের অর্থ হলো উত্তম বা কল্যাণময়। বাংলায় ক্বর্দহ্‌ আল-হাসানাহ্‌ শব্দটিকে সাধারণত উত্তম ঋণ হিসেবে অনুবাদ করা হয়।

উল্লেখ 
কর্জে হাসানা সম্পর্কে কুরআনে মোট ৬টি জায়গায় আলোচনা করা হয়েছে, যেখানে মূলত আল্লাহকে (অর্থাৎ আল্লাহর জন্য) উত্তম ঋণ প্রদানের জন্য নির্দেশ দেওয়া হয়েছে এবং ঋণদাতার সম্পদ বহুগুণে বৃদ্ধি করার আশ্বাস দেওয়া হয়েছে। সে আয়াতগুলো হলো: সূরা বাকারার আয়াত ২৪৫, সূরা মায়িদাহর আয়াত ১২, সূরা হাদিদের আয়াত ১১, সূরা হাদিদের আয়াত ১৮, সূরা তাগাবুনের আয়াত ১৭ এবং সূরা মুজাদালাহর আয়াত ১২। নিচে দুটি উদাহরণ দেওয়া হলো:

তথ্যসূত্র 

ইসলামি অর্থনীতি
ইসলামি ব্যাংকিং
আরবি শব্দ ও বাক্যাংশ
কলেরেবিয়া নরসিংহ

মটলড আর্গাস(বৈজ্ঞানিক নাম: Callerebia narasingha (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।

তথ্যসূত্র 

ভারতের প্রজাপতি
অ্যান্টেলোপ সেন্টার

অ্যান্টেলোপ সেন্টার হলো ক্যালিফোর্নিয়ার উত্তর লস অ্যাঞ্জেলেস কাউন্টিতে পশ্চিম মোহাভি মরুভূমির অ্যান্টেলোপ উপত্যকায় একটি অসংগঠিত সম্প্রদায়।

সমুদ্রপৃষ্ঠ থেকে এটি ৮১৮ মিটার উচ্চতায় অবস্থিত।

তথ্যসূত্র 

উইকিউপাত্তে স্থানাঙ্ক আছে
মোহাভি মরুভূমির জনবহুল স্থান
ক্যালিফোর্নিয়ার অসংগঠিত সম্প্রদায়
পেলোপিডাস সাইনেনসিস

চাইনিজ ব্র্যান্ডেড সুইফট (বৈজ্ঞানিক নাম: Pelopidas sinensis (Mabille)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ৪ এর তালিকার অন্তর্ভুক্ত।

চিত্রশালা

তথ্যসূত্র  

ভারতের প্রজাপতি
প্রোসোটাস লুটিয়া

ব্রাউন লাইনব্লু(বৈজ্ঞানিক নাম: Prosotas lutea (Martin)) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

আকার 
ব্রাউন লাইনব্লু এর প্রসারিত অবস্থায় ডানার আকার ২২-২৬ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত ব্রাউন লাইনব্লু এর উপপ্রজাতি হল-

 Prosotas lutea sivoka (Evans, 1910) – Teesta Brown Lineblue

বিস্তার 
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

তথ্যসূত্র

বহিঃসংযোগ 

ভারতের প্রজাপতি
মালয়েশিয়ার প্রজাপতি
১৮৯৫-এ বর্ণিত প্রজাপতি
শৈলেন্দ্র (গীতিকার)

শৈলেন্দ্র (৩০ আগস্ট ১৯২৩ - ১৪ ডিসেম্বর ১৯৬৬) একজন ভারতীয় হিন্দি-উর্দু কবি, গীতিকার ও চলচ্চিত্র প্রযোজক। চলচ্চিত্র নির্মাতা-অভিনেতা রাজ কাপুর, সঙ্গীতশিল্পী মুকেশ ও সুরকার শঙ্কর-জয়কিশনের সাথে কাজের জন্য সুপরিচিত শৈলেন্দ্র ১৯৫০ ও ১৯৬০-এর দশকে বেশ কিছু সফল হিন্দি চলচ্চিত্রের গানের গীত রচনা করেছেন। তিনি শ্রেষ্ঠ গীতিকার বিভাগে প্রথম ফিল্মফেয়ার পুরস্কার বিজয়ী, তিনি যহুদি (১৯৫৮) চলচ্চিত্রের "ইয়ে মেরা দিওয়ানাপান হ্যায়" গানের জন্য এই পুরস্কার অর্জন করেন। এরপর তিনি আনাড়ি (১৯৫৯)-এর "সব কুছ সিখা হাম নে" ও ব্রহ্মচারী (১৯৬৮)-এর "ম্যাঁয় গাওঁ তুম" গানের জন্য আরও দুইবার এই পুরস্কার অর্জন করেন।

প্রারম্ভিক জীবন
শঙ্করদাস কেসরিলাল ১৯২৩ সালের ৩০শে আগস্ট তদানীন্তন ব্রিটিশ ভারতের পাঞ্জাব প্রদেশের (বর্তমান পাঞ্জাব, পাকিস্তান) রাওয়ালপিন্ডি জেলায় এক চামার পরিবারে জন্মগ্রহণ করেন। তার পূর্বপুরুষগণ বিহারের আরা জেলার বাসিন্দা ছিলেন।

পুরস্কার ও মনোনয়ন

পাদটীকা

তথ্যসূত্র

বহিঃসংযোগ
 

১৯২৩-এ জন্ম
১৯৬৬-এ মৃত্যু
২০শ শতাব্দীর ছদ্মনামধারী লেখক
২০শ শতাব্দীর ভারতীয় কবি
২০শ শতাব্দীর ভারতীয় লেখক
আরারিয়া জেলার ব্যক্তি
দলিত ব্যক্তি
পাঞ্জাবি ভাষার গীতিকার
ভারতীয় গীতিকার
ভারতীয় পুরুষ কবি
মথুরার ব্যক্তি
রাওয়ালপিন্ডি জেলার ব্যক্তি
শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
রবিউল আলম রবি

রবিউল আলম রবি একজন বাংলাদেশি চলচ্চিত্র নির্মাতা। তিনি ২০২১ সালে মুক্তিপ্রাপ্ত ওয়েব সিরিজ ঊনলৌকিক - এর পরিচালক হিসেবে পরিচিতি লাভ করেন । তার পরিচালিত উল্লেখযোগ্য চলচ্চিত্র সুরাইয়া ২০২৩ সালে বুসান আন্তর্জাতিক চলচ্চিত্র উৎসব এশিয়ান প্রজেক্ট মার্কেটে নির্বাচিত হয়েছিল। রবি ওটিটি প্লাটফর্মে মুক্তিপ্রাপ্ত সমালোচিত সিরিজ মাইশেলফ অ্যালেন স্বপনের চিত্রনাট্যকার ও  ক্যাফে ডিজায়ার, ফরগেট মি নট, এবং একাডেমি পুরস্কারের জন্য ২০২০ সালে জমাকৃত অমনিবাস চলচ্চিত্র ইতি তোমারই ঢাকা তাঁর উল্লেখযোগ্য চলচ্চিত্র।

প্রারম্ভিক জীবন 
রবির চলচ্চিত্র নির্মাণে আগ্রহের শুরু হয় তার শিক্ষাজীবন থেকেই। ঢাকা বিশ্ববিদ্যালয়ে অধ্যয়নরত অবস্থায়েই বেশকিছু শর্ট ফিল্ম নির্মাণ করেন। প্রজন্ম টকিজ এন্থলজি সিরিজের একটি গল্প তাঁর নির্দেশিত। যাদবপুর বিশ্ববিদ্যালয় থেকে চলচ্চিত্র আধ্যয়নে এমএ শেষ করে চলচ্চিত্র নির্মাণের সাথে যুক্ত আছেন।

কর্মজীবন 
রবি তার কর্মজীবনে বিভিন্ন ধরনের চলচ্চিত্র নির্মাণ করেছেন।  তার উল্লেখযোগ্য কাজের মধ্যে সুরাইয়া অন্যতম, যা তাকে পরিচালক হিসেব আন্তর্জাতিক মহলে পরিচিতি এনে দেয়। চলচ্চিত্রটির প্রযোজক হিসেবে আছেন ফজলে হাসান শিশির।

উল্লেখযোগ্য কাজসমূহ

পুরস্কার ও স্বীকৃতি 
রবির পরিচালিত চলচ্চিত্র সুরাইয়া ২০২৩ সালে বুসান আন্তর্জাতিক চলচ্চিত্র উৎসব এর এশিয়ান প্রজেক্ট মার্কেট ও ফেস্টিভ্যাল দেস থ্রি কন্টিনেন্টসর ধর্মশালার অংশে প্রোডুয়র অ সুদ এর একমাত্র বাংলাদেশী প্রোজেক্ট হিসেবে নির্বাচিত হয় এবং ২০২৩-২৪ সালের জাতীয় চলচ্চিত্র অনুদান প্রাপ্ত পায়। তাঁর পরিচালিত ঊনলৌকিক  শ্রেষ্ঠ ধারাবাহিক,  চ্যানেল আই ডিজিটাল মিডিয়া পুরস্কার ২০২২ লাভ করে।  রবি তাঁর ক্যাফে ডিজায়ার চলচ্চিত্রের জন্য ২৪তম মেরিল-প্রথম আলো পুরস্কারের সমালোচক সেরা চলচ্চিত্র ও সেরা চলচ্চিত্র পরিচালক হিসেবে নমিনেশন পান।

তথ্যসূত্র

বহিঃসংযোগ 

 রবিউল আলম রবি - আইএমডিবি
 বিএমডিবিতে রবিউল আলম রবি

__নির্ঘণ্ট__

২১শ-শতাব্দীর বাংলাদেশী চলচ্চিত্র পরিচালক
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
বাংলাদেশী পুরুষ চিত্রনাট্যকার
জীবিত ব্যক্তি
চলচ্চিত্র নির্মাতা
চলচ্চিত্র
এন৭০৭ (বাংলাদেশ)

এন৭০৭ (বাংলাদেশ) যশোরে অবস্থিত বাংলাদেশের একটি জাতীয় মহাসড়ক।‌ যশোর শহরের উত্তর ও দক্ষিণ পাশের সংযোগ ঘটিয়েছে। রাস্তাটি পালবাড়ি চৌরাস্তা থেকে দাড়টানা পর্যন্ত গরিব শাহ রোড বা পুলিশ লাইন রোড, দাড়টানা থেকে মণিহার পর্যন্ত রবীন্দ্রনাথ সড়ক ও মণিহার থেকে মুরালী মোড় পর্যন্ত খুলনা রোড নামে পরিচিত।। এই সড়কের দৈর্ঘ্য ।

সড়কের সম্পূর্ণ অংশ যশোর শহরে অবস্থিত। যশোরের বিভিন্ন গুরুত্বপূর্ণ স্থাপনা ও প্রতিষ্ঠান এই সড়কের পাশে অবস্থিত। এগুলো হলো-

 পুলিশ ব্যুরো অব ইনভেস্টিগেশন, যশোর জেলা
 যশোর পুলিশ লাইনস
 সেবাসংঘ উচ্চ বালিকা বিদ্যালয় (১৯৬২)
 যশোর কেন্দ্রীয় শহীদ মিনার
 জেলা পুলিশ সুপার-এর কার্যালয়, যশোর
 জেলা রেজিস্ট্রি কার্যালয়, যশোর 
 যশোর কালেক্টরেট ভবন ও পার্ক 
 মনিহার সিনেমা হল

তথ্যসূত্র 

বাংলাদেশের জাতীয় মহাসড়ক
যশোর জেলার সড়ক পরিবহন
যশোরের পরিবহন
মুজিব সড়ক (দ্ব্যর্থতা নিরসন)

মুজিব সড়ক নামে যেসকল সড়ক রয়েছে-

 শেখ মুজিব সড়ক, চট্টগ্রাম
 বঙ্গবন্ধু শেখ মুজিব সড়ক, নয়াদিল্লি, ভারত
 মুজিব সড়ক, ফরিদপুর 
 মুজিব সড়ক, যশোর 

দ্ব্যর্থতা নিরসন পাতা
শেখ মুজিবুর রহমান
এন৭০৮ (বাংলাদেশ)

এন৭০৮ (বাংলাদেশ) বা যশোর শহর উত্তর বাইপাস যশোরে অবস্থিত বাংলাদেশের একটি জাতীয় মহাসড়ক। এই বাইপাস সড়কটি এন৭০২ ও এন৭০৭ মহাসড়কের সাথে সংযুক্ত হয়েছে।

তথ্যসূত্র 

বাংলাদেশের জাতীয় মহাসড়ক
যশোর জেলার সড়ক পরিবহন
যশোরের পরিবহন
মোমদম্ভ

মোমদম্ভ (বৈ. না. : ন্যায়ালয়স্য সংযুক্ত) হলো একটি পর্ণমোচী রসালো উদ্ভিদ যা দক্ষিণ আফ্রিকার স্থানীয়।

বর্ণনা 

গাছটিতে নীলাভ সবুজ বা ধূসর সসেজ আকৃতির ডালপালাবিশিষ্ট, এবং পাতাগুলি (যা ৫০% সময় উদ্ভিদে বিদ্যমান) উপরে জলপাই সবুজ এবং নীচে বেগুনিজাতীয়। এটি সাধারণত বছরের বেশিরভাগ সময়ই সুপ্ত এবং পাতাহীন থাকে, তবে শীতকালে নতুন পাতা এবং সাদা থেকে গোলাপি রঙের এক মাত্রীয় গোল ফুলের সাথে প্রাণবন্ত হয়। এটি ২২-৪০ শত্তজন উঁচু (যদিও ছায়াযুক্ত এবং অতিরিক্ত জলযুক্ত স্থানে হলে ইহা অধিক লম্বা হয়) একটি বিস্তৃত ঝোপ বা একটি সাবঝাড় গঠন করে এবং কন্দ দ্বারা ছড়িয়ে পড়ে যা একটি ভূগর্ভস্থ মূল ভিত্তি ব্যবস্থা গড়ে তোলে।

পুষ্পগুলি ১২-২০ শত্তজন লম্বা, ছোট মাথাযুক্ত এবং রশ্মিবিহীন কাঁটাযুক্ত দীপাধারের আকৃতির ন্যায়, যা প্রধানত পেয়ালা-আকৃতির, তুচ্ছ এবং অপ্রীতিকর-গন্ধযুক্ত এক মাত্রীয় গোলাকার পুষ্প দিয়ে গঠিত যা সাধারণত গুঁবরেপোকা এবং মৌমাছি দ্বারা পরাগায়িত হয়।

চাষ 
একটি বিরল এবং একটি অস্বাভাবিক উদ্ভিদ, এটি ভালোভাবে নিষ্কাশন করা মাটি এবং আংশিক ছায়ায় একটি ধারক উদ্ভিদ হিসেবে বা একটি শোভাময় উদ্ভিদ হিসেবে ভালো জন্মে। এটি খরা-প্রতিরোধী, দক্ষিণ আফ্রিকার শুষ্ক অঞ্চলগুলোতে স্থানীয়। এটি একটি পাত্র-উদ্ভিদ হিসেবে বাড়ির অভ্যন্তরে জন্মাতে পারে, তবে এটির বাইরের উন্নতির জন্য তাপমাত্রা নিয়মিতভাবে ৭° উষ্মা এর নিচে নামা উচিৎ নয়, যদিও এটি -৪° উষ্মা তাপমাত্রায় টিকে থাকতে পারে। এর একটি জাত 'মোমআলোক' রয়্যাল হর্টিকালচারাল সোসাইটির গার্ডেন মেরিট পুরস্কার পেয়েছে।

চিত্রশালা

তথ্যসূত্র
মলি গিবসন

মলি গিবসন হলেন একজন মার্কিন ২৬ অক্টোবর ২০২০ এ জন্মের আগে ২৮ বছর ধরে ভ্রূণ হিসাবে হিমায়িত থাকার জন্য ব্যাপকভাবে পরিচিত। তিনি জন্মের জন্য সবচেয়ে দীর্ঘ সময় হিমায়িত ভ্রূণ অবস্থায় থাকার জন্য বিশ্ব রেকর্ড করেছেন।

পটভূমি 
১৯৯২ সালে এক দম্পতি দান করার পরে, মলির ভ্রূণ হিমায়িত করা হয়েছিল এবং একটি হিমবিজ্ঞান ফ্রিজারে রাখা হয়েছিল। ২০২০ সালের ফেব্রুয়ারিতে ২৮ বছর বয়সী টিনা গিবসনের জরায়ুতে ভ্রূণটি গলানো এবং স্থানান্তর করা হয়েছিল। টিনা, এপ্রিল ১৯৯১ সালে জন্মগ্রহণ করেন, যখন মূল দম্পতি মধ্যপশ্চিম যুক্তরাষ্ট্রের একটি ক্লিনিকে মলির ভ্রূণ দান করেছিলেন তখন তার বয়স ছিল ২ বছরের কম। এই দম্পতি এর আগে এমার ভ্রূণ গ্রহণ করেছিলেন, একটি ২৪ বছর বয়সী ভ্রূণ যা মলি পর্যন্ত জন্ম নেওয়া ইতিহাসের প্রাচীনতম মানব ভ্রূণ ছিল।

তথ্যসূত্র 

২০২০-এ জন্ম
জীবিত ব্যক্তি
মার্কিন শিশু
২১শ শতাব্দীর মার্কিন ব্যক্তি
সহায়ক প্রজনন প্রযুক্তি
টেনেসির ব্যক্তি
সোনম ইয়াংডেন ওয়াংচুক

সোনম ইয়াংডেন ওয়াংচুক (জন্ম ৯ সেপ্টেম্বর ২০২৩) হলেন ভুটানের রাজা জিগমে খেসার নামগিয়েল ওয়াংচুক এবং তার স্ত্রী রানী জেৎসুন পেমার তৃতীয় সন্তান। তিনি তার ভাই ক্রাউন প্রিন্স জিগমে নামগেল ওয়াংচুক এবং জিগমে উগেন ওয়াংচুকের পরে সিংহাসনে তৃতীয়।

জীবনী 
৯ সেপ্টেম্বর ২০২৩-এ, রাজা ঘোষণা করেছিলেন যে রানী তাদের তৃতীয় সন্তান এবং একমাত্র কন্যাকে লিংকানা প্রাসাদে জন্ম দিয়েছেন।  শিশুটির নাম, সোনম ইয়াংডেন ওয়াংচুক, ৯ ডিসেম্বর ২০২৩-এ ঘোষণা করা হয়েছিল 

সোনম একটি ভুটানি নাম যার অর্থ যোগ্যতা, দীর্ঘায়ু এবং সৌভাগ্য। ইয়াংডেন (বা ইয়াংডন), যার অর্থ মূল্যবান রত্ন, সমৃদ্ধি এবং মঙ্গল বোঝায়। 

রাজকুমারী তার বাবা-মা এবং ভাইবোনদের সাথে ২০২৪ সালের মার্চ মাসে বাংলাদেশে রাষ্ট্রীয় সফরে এসেছিলেন

তথ্যসূত্র 

২০২৩-এ জন্ম
জীবিত ব্যক্তি
রাজকীয় সন্তান
থিম্পুর ব্যক্তি
ভুটানি শিশু
রাজশাসকের কন্যা
ওয়াংচুক রাজবংশ
ভুটানি রাজতন্ত্র
২১শ শতাব্দীর ভুটানি ব্যক্তি
ঢিশক্যাঁও

ঢিশক্যাঁও (মারাঠী: ढिशक्याँवऽऽ ঢিশক্যাঁৱঽঽ) হল একটি ২০২৩ সালের ভারতীয় মারাঠি ভাষা কমেডী ড্রামা ফিল্ম যা সঞ্জয় নবগিরে রচিত প্রীতম এসকে পাটইল পরিচালিত। এটি অ্যাক্ট প্ল্যানেট প্রোডাকশন দ্বারা প্রযোজনা এবং ফিল্মস্ত্র স্টুডিওজ় দ্বারা বিতরণ করা হয়। ছবিতে অভিনয় করেছেন প্রথমমেশ পরব, সন্দীপ পাঠক, আহমেদ দেশমুখ, সুরেশ বিশ্বকর্মা, মেঘা শিণ্ডে। এটি 10 ফেব্রুয়ারি 2023 এ থিয়েটারে মুক্তি পায়।

কাস্ট 

 প্রথমমেশ পরব
 সন্দীপ পাঠক
 আহমেদ দেশমুখ
 সুরেশ বিশ্বকর্মা
 মহেশ ঘাগ
 সিদ্ধেশ্বর জাদবুকে
 মেঘা শিন্ডে
 সাক্ষী টোন্ডে
 আশাওয়ারি নিতিন
 হর্ষ রাজপুত
 মধু কুলকার্নি
 প্রণব পিম্পলকার
 সোমনাথ গিরি
 স্বাতী ঘাটকার
 বিনয় মোর
 প্রসাদ খায়ের

উৎপাদন 
ফার্স্ট লুক পোস্টারটি 2021 সালের ফেব্রুয়ারিতে প্রীতম এসকে পাটিল উন্মোচন করেছিলেন এবং টিজারটি 2023 সালের জানুয়ারিতে প্রকাশিত হয়েছিল, যখন ট্রেলারটি 29 জানুয়ারি 2023-এ প্রকাশিত হয়েছিল  ছবিটি AVK এন্টারটেইনমেন্ট দ্বারা উপস্থাপিত এবং মহম্মদ দেশমুখ, উমেশ মোহলকার এবং প্রীতম এসকে পাতিল প্রযোজনা করেছেন।  ছবিতে পোশাকের জন্য প্রেক্ষা গান্ধী সোনি এবং মেক-আপের জন্য কুমার মাগারে।

মুক্তি 
ছবিটি 10 ফেব্রুয়ারি 2023-এ মহারাষ্ট্রে প্রেক্ষাগৃহে মুক্তি পায়।

অভ্যর্থনা 
দ্য টাইমস অব ইণ্ডিয়ার একজন পর্যালোচক 2.0/5 রেটিং দিয়েছেন এবং লিখেছেন "একটি হতাশা কারণ এটি গল্প এবং কমেডিকে এড়িয়ে যায়।"  ফিল্ম ইনফরমেশন রিভিউতে ছবিটিকে ফ্লপ রায় দিয়েছে।

তথ্যসূত্র

বহিঃসংযোগ 

 

২০২৩-এর হাস্যরসাত্মক নাট্য চলচ্চিত্র
ভারতীয় হাস্যরসাত্মক নাট্য চলচ্চিত্র
২০২৩-এর চলচ্চিত্র